Samsung lucrează la primul său telefon rulabil. Avantajul unui astfel de device.
Samsung a depus o cerere de brevetare pentru un device cu ecran rulabil. LG şi TCL lucrează şi ei de ceva vreme la acest tip de ecran. Telefonul ar putea oferi un ecran mare într-un device de mici dimensiuni.
Ai văzut noul telefon pliabil de la Samsung şi poate te întrebi ce te mai aşteaptă. Răspunsul este telefonul rulabil.Samsung a depus deja o cerere de brevet pentru un viitor device cu ecran rulabil. Ideea nu e chiar nouă, LG cochetează cu ecranele rulabile de ceva vreme, iar chinezii de la TCL au realizat chiar şi un model.Spre deosebire de TCL, dar asemănător cu LG, ecranul propus de Samsung va fi alcătuit din segmente dreptunghiulare articulate pe modelul Galaxy Fold.Dacă e să ţii cont de terminologia actuală, telefonul s-ar putea numi Samsung Galaxy Roll.Marele avantaj al unui telefon rulabil este că poate oferi un ecran destul de mare într-un device de mici dimensiuni. Dar pentru asta va trebui să mai aştepţi câţiva ani.Cei de la LG vor încerca să lanseze anul acesta un televizor cu ecran rulabil, însă la un preţ destul de prohibitiv – 60.000 de dolari. E un semn că tehnologia pentru genul acesta de ecrane încă nu e suficient de coaptă.